คิชิเบะ โรฮัง ไม่เคลื่อนไหว

คิชิเบะ โรฮัง ไม่เคลื่อนไหว () เป็นซีรีส์มังงะญี่ปุ่นเรื่องสั้น แต่งเรื่องและวาดภาพโดยฮิโรฮิโกะ อารากิ เป็นมังงะภาคแยกของ เพชรแท้ไม่มีวันสลาย ภาค 4 ของซีรีส์การ์ตูน โจโจ้ ล่าข้ามศตวรรษ ของอารากิ  เป็นเรื่องราวของตัวละครคิชิเบะ โรฮัง นักเขียนการ์ตูนผู้เดินทางรอบโลกเพื่อหาแรงบันดาลใจจากชีวิตของผู้คน

ซีรีส์การ์ตูนตีพิมพ์โดยสำนักพิมพ์ชูเอชะ เริ่มด้วยเรื่องสั้น "Episode 16: ห้องสารภาพบาป" ในปี ค.ศ. พ.ศ. 2540 ในนิตยสารโชเน็งจัมป์รายสัปดาห์ ตอนใหม่ภายหลังจากนั้นได้ปรากฏในนิตยสารจัมป์สแควร์, โชเน็งจัมป์+ และเบซซัสสึ มาร์กาเร็ต หนังสือการ์ตูนรวมเล่มเล่มแรกของซีรีส์ได้วางจำหน่ายในปี พ.ศ. 2556 และเล่มที่สองวางจำหน่ายในปี พ.ศ. 2561 หนังสือการ์ตูนเล่มแรกได้กลายเป็นหนังสือการ์ตูนขายดีเป็นอันดับที่ 68 ในปี พ.ศ. 2557 ที่ประเทศญี่ปุ่น ออริจินอลวิดีโอแอนิเมชัน (โอวีเอ) ดัดแปลงของเรื่องสั้นสองตอนผลิตโดยสตูดิโอเดวิดโปรดักชันในปี พ.ศ. 2560 และ พ.ศ. 2561 ละครซีรีส์คนแสดงดัดแปลงออกอากาศทางช่องเอ็นเอชเคเจเนอรัลทีวีในเดือนธันวาคม พ.ศ. 2563

เนื้อเรื่อง 
ซีรีส์มีเรื่องราวเกี่ยวกับตัวละครคิชิเบะ โรฮัง ศิลปินมังงะชื่อดังผู้ต้องการทำให้ผลงานของตนมีความสมจริงมากขึ้น จึงออกเดินทางไปทั่วโลกเพื่อหาแรงบันดาลจากชีวิตของผู้คน โดยเขาใช้ความสามารถสแตนด์ – พลังแฝงภายในที่แสดงรูปลักษณ์ออกมา ซึ่งมีชื่อว่า "เฮฟเวนดอร์" มีความสามารถเปลี่ยนคนให้กลายเป็นหนังสือเพื่อให้โรฮังใช้อ่านหรือเขียนลงไปในหน้าหนังสือของตัวบุคคล ทำให้โรฮังสามารถรู้ข้อมูลทุกสิ่งเกี่ยวกับคนคนนั้นร่วมถึงสามารถเปลี่ยนแปลงความทรงจำและพฤติกรรม

รายชื่อตอน

หมายเหตุ

อ้างอิง

แหล่งข้อมูลอื่น 
 "Mochizuki Family Moon Viewing: Thus Spoke Kishibe Rohan Episode 4"  
 เว็บไซต์ทางการของโอวีเอ 
 อนิเมะ 
 ละครโทรทัศน์ คิชิเบะ โรฮัง ไม่เคลื่อนไหว ที่แอมะซอนไพรม์วิดีโอ
 ฤดูกาลที่ 1
 ฤดูกาลที่ 2
 ฤดูกาลที่ 3
 
 Thus Spoke Kishibe Rohan Exhibit in Tokyo, May 2018 

อนิเมะที่ออกฉายในปี พ.ศ. 2560
โจโจ้ ล่าข้ามศตวรรษ
การ์ตูนญี่ปุ่นแนวเขย่าขวัญ
การ์ตูนญี่ปุ่นแนวโชเน็ง
การ์ตูนญี่ปุ่นแนวเซเน็ง
การ์ตูนญี่ปุ่นแนวโชโจะ
หนังสือการ์ตูนภาคแยก
อนิเมะออริจินอลของเน็ตฟลิกซ์